google/wiki40b huggingface dataset:
ISO 3166-2:GF

ISO 3166-2:GF er Fransk Guyanas del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Fransk Guyana.
Fransk Guyana, som er en oversjøisk region/departement tilhørende Frankrike, er tildelt ISO 3166-1 alfa-2-koden GF. Fransk Guyana er også tildelt koden FR-GF under ISO 3166-2:FR, Frankrikes del av ISO 3166-2.
Scottish Ambulance Service

Scottish Ambulance Service (engelsk) eller Seirbheis Charbadan-eiridinn na h-Alba (skotsk-gælisk) er den offentlige ambulansetjenesten i Skottland, og inngår i det offentlige helsevesenet, National Health Service. Tjenesten finansieres direkte av Skottlands regjering.
Ambulansetjenesten består av to deler; en akuttdel hvor ambulansearbeidere rykker ut til nødsituasjoner, og en pasienttransportdel hvor ambulansebiler befordrer pasienter til og fra avtalt behandling ved sykehus.
Tjenesten er organisert i fem geografiske divisjoner samt et nasjonalt hovedkvarter i Edinburgh. Den har også en luftambulanseavdeling med to Beechcraft King Air ambulansefly og to Eurocopter EC-135 ambulansehelikoptere.
Assycuera

Utseende

Middelsstore, spinkle, rødlige trebukker. Hodet og pronotum er ofte svarte. Antennene er kraftige og litt sagtakkede, varierende i lengde fra halvparten så lange som kroppen til noe lengre enn kroppen. Pronotum er tønneformet, tydelig lengre enn bredt. Dekkvingene er parallellsidige, nokså smale.

Utbredelse

Slekten er utbredt i Mellom- og Sør-Amerika, fra Mexico i nord til det nordlige Brasil i sør.
Languriidae

Utseende

Små til middelsstore (1,5 – 10 mm) biller, noe flate, ovale til lange og smale. Underfamiliene Cryptophilinae og Toramiinae er små og ganske kort ovale, og ligner sterkt på fuktbiller (Cryptophagidae). Xenoscelinae og særlig Languriinae er lange og smale biller, mer eller mindre parallellsidige. På farge er de ofte svarte med røde flekker eller tegninger, oversiden er oftest blank og ikke påfallende hårete. Hodet er nesten like bredt som brystskjoldet, med små, runde, utstående fasettøyne. Antennene er omtrent så lange som hodet og brystskjoldet til sammen, 11-leddete og ender i en tre til fem-leddet kølle. Brystskjoldet er mer eller mindre firkantet sett ovenfra, omtrent så langt som bredt, og tydelig punktert. Dekkvingene er lange og smale, parallellsidige og blanke, med tydelige punktrekker. Beina er temmelig lange, føttene er fem-leddete, og et eller flere av fotleddene er gjerne tolappede. Zavaljus brunneus, som forekommer i Norden, er en liten, rødbrun art som ligner en slank fuktbille.

Levevis

Languriidene kan finnes i skogkanter, på blomsterenger, i veikanter og lignende åpne områder. Larvene utvikler seg i stenglene på forskjellige slags urter. De voksne billene kan man finne på blomster, der de spiser pollen, eller på bladene av ulike urter.
Mandalay kraftverk

Mandalay kraftverk er et kombinert oljekraftverk og gasskraftverk  i delstaten California i USA. Det har en installert produksjonskapasitet på 436 MW, fordelt på 2 turbiner. Dette er et av delstatens mindre fossile kraftverk målt etter installert produksjonseffekt. Anlegget ble påbegynt omkring 1955 og stod ferdig i 1959. Brenselkilden er  naturgass og olje.
Tangen (Drammen)

Tangen er et område på Strømsø i Drammen, som historisk er kjent som sentrum for skipsbygging, handel og sjøfart. Tangens historie går tilbake til 1500-tallet, og Tangen fikk sin første kirke i 1769. Den gamle kirken ble revet til fordel for den større Tangen kirke som ble ferdigstilt i 1854. På 1800-tallet ble det etablert en rekke bedrifter på Tangen, bl.a. Drammen jernstøperi fra 1847. I dag eksisterer fortsatt Seilmaker Peter Høeg (grunnlagt 1767), Tangens og Drammens eldste bedrift. I dag er Tangen en del av den administrative bydelen Tangen/Åskollen.
Burundi under VM i friidrett 2017

Resultater

(Q q – kvalifisert, NM – intet gyldig resultat, SB – sesongbeste)
Britiske imperieleker 1938

Britiske imperielekene 1938. Lekene (British Empire Games) var de tredje lekene som senere ble til Samveldelekene (Commonwealth Games). De tredje britiske imperielekene ble arrangert i Sydney i New South Wales i Australia i perioden 5. til 12. februar 1938. Det var 464 utøvere fra 15 nasjoner som deltok i åtte sporter. Australia ble beste nasjon med 25 gullmedaljer foran England med 15.
Konsistoriehuset (København)

Konsistoriehuset er en bygning som ligger ved Københavns Universitets gamle bygningskompleks ved Frue Plads i København. 
Bygningen er datert til ca. 1420 og er muligens den eldste i byen, den fungerte opprinnelig som residens for Roskildebiskopen. Etter reformasjonen i 1536 overtok Københavns Universitet bygningen.
Konsistoriehuset er fredet.
Periestola

Utseende

En middelsstor, brunlig trebukk. Antennene er litt lengre enn kroppen. Pronotum er omtrent trapesformet med en liten knøl litt bak midten av hver sidekant. Dekkvingene har lett rundete sider og kraftige punktgroper som danner mer eller mindre tydelige rader.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Costa Rica.
Støv (Bjørnson)

Støv er en fortelling av Bjørnstjerne Bjørnson. Den er en av Bjørnsons bondefortellinger som ble påbegynt i 1877 og publisert først i februar 1882. Fortellingen hører særlig sammen med Kongen (1877), Over Ævne I (1883) og Paa Guds veje (1889), til Bjørnsons mest kristendomskritiske verker og tar også opp kvinnens stilling i ekteskapet samt frigjøringspotensialet som ligger i den nye vitenskap. (Sjåvik, side 140)
Fortiden er i fortellingen særlig representert ved troen på sjelens udødelighet og ved tanken om at det hinsidige liv egentlig er å foretrekke mot det dennesidige.

Kort om handlingen

Det hele begynner med at fortelleren en stemningsfull vinterdag kommer kjørende i hest og vogn for å besøke en gammel venn og hans kone på gården, nesten to timers reise fra nærmeste by. Han har ikke sett paret siden deres bryllupsreise i Dresden (Tyskland) ni år tidligere, og det viser seg snart at ektefellene har utviklet seg i svært ulik retning. Mannen, Albert Atlung, leser Bjørnsons favoritter Bain og Spencer, mens konen Amalie har beholdt en uforstyrret barnetro. Denne uenigheten har lammet oppdragelsen av husets to små sønner, som mannen vil sende bort, noe som gjør Amalie engstelig og desto mer opptatt av det religiøse. For barna er tanken om det hinsidige dessuten blitt gjort alvor av ved at en husmannsgutt nettopp har gått gjennom isen og druknet, og ved at de deretter ble trøstet av barnepiken Stina som selv har hatt et hardt liv og søkt tilflukt i religionen. Kjernen i handlingen er så at guttene etter en fantestrek, de blir ledet til å rope støtende ord etter en av gårdsjentene. Og flykter ut i vinternatten, mens de voksne blir grepet av panikk med tanken på at de skal velge en død i skjønnhet fremfor straffen faren har lovet dem.
Bollerup borg

Bollerup var en dansk borg og et sogn i Ingelsted herred i Skåne, halvveis mellom Ystad og Simrishamn. Borgen ligger på en holme omgitt av voldgraver. 
Av den opprinnelige borgens fire fløyer, gjenstår nå kun den nordlige av dem, bygget i gråsten, kalksten og tegl. Bygningen er i 3 etasjer, og på langsiden under takuthenget, prydes den av en rundbuet frise som hviler på granittkonsoller under. De steile gavlene fremtrer med forskjellige former for gotiske blendinger, og på østsidens 1. etasje finnes en liten apsislignende utbygning.  Sammen med Glimmingehus er Bollerup Skånes best bevarte profane bygning fra middelalderen. Den fungerte som en blanding av bolig og borg som lett kunne motstå bondeopprør, men ikke de senere tiders kanoner.

Kalkmalt utsmykning

I noen av salene på den øverste etasjen, finnes rester av veggmalerier fra 1500-tallet. Disse er sjeldne eksempler på verdslige kalkmalerier fra middelalderen. De spredte restene kan vitne om at sånn må det ha sett ut på flere herregårder og i mange av bøndenes og borgernes boliger. Rigsråd Stog Olufsens Krognos eide Bollerup, som etter hans død i 1469 ble styrt av enken Barabara Brahe. Etter en pilegrimsferd til Roma sammen med dronning Dorothea i 1475, fikk Barbara inspirasjon til at dekorere Brønnby kirke (Brunnby) på Kullen med fornemme kalkmalerier. 
På Bollerup er det flest bevarte bilder på det øverste stokkverk, hvor også de fineste rommene har ligget. Omkring kaminen kan man nederst på veggen se restene av et malt draperi, som skal etterligne draperte tepper opphengt i ringer. Vevde tepper har gitt en viss isolering og fin dekorasjon, men på Bollerup har man tilsynelatende ikke hatt nok til en permanent opphenging av den riktige vare. Her kommer "kalkgobelinene" inn. 
Vi ser også bibelmotiver, helgener og bladornamentikk. I den underste etasjen bærer slanke, kantede søyler en rekke elegante hvelvinger, hvis ribber har fått en enkel mønsterbemaling.

Eiere

Bollerups første eier var Bulle, som kalte stedet opp etter seg selv (Bullathorp, nevnt 1310). Deretter var den på 1200-tallet sete for slekten Due, men kom på 1300-tallet via ekteskap, over på Thottslektens hender. I 1401 ble den solgt i til slekten Krognos på Krapperup slott. Da denne slekten døde ut i 1573  med Oluf Mouritze Krognos, kom Bollerup først i slekten Gøyes eie, i 1624 til et medlem av slekten Lykke, videre til fru Ida Skeel og siden til slekten Rantzau. 
Bollerup fikk senere svenske eiere, og en av dem var kong Karl III Johan. I dag fungerer bygningene som naturbruksgymnasium.
Matstreif

Matstreif er en matfestival som holdes på Rådhusplassen i Oslo hvert år i september.
Festivalen hadde cirka 200 utstillere i 2016 og cirka 200 000 besøkende i 2015. Den arrangeres av Innovasjon Norge på oppdrag av Landbruks- og matdepartementet og skal være «Norges viktigste møteplass for kvalitetsbevisste lokalmat- og drikkeprodusenter».
Festivalen ble arrangert første gang i 2005 i Karl Johans gate. I 2007 het festivalen Matstreif. I 2010 var det cirka 150 000 mennesker som besøkte Matstreif over tre dager, i 2011 ble varigheten kuttet til to dager. Sammen med Rådhusplassen har Kontraskjæret, Aker brygge og Tjuvholmen vært brukt til utstilling og aktiviteter de senere årene.
I 2017 arrangeres Matstreif for 13. gang. Festivalområdet er Rådhusplassen og Kontraskjæret. Om lag 250 utstillere deltar og antall besøkende ventes å være godt over 200.000 besøkende.
Arendals samlag for brændevinshandel

Arendals samlag for brændevinshandel var et brennevinssamlag opprettet i Arendal i 1875. Samlaget ble opprettet som privat aksjeselskap under offentlig kontroll og med en lav lovbestemt maksimumsavanse for brennevinsomsetningen. Formålet var å sikre en viss kontroll over brennevinsomsetningen og begrense antallet av mer eller mindre lovlige utskjenkningssteder for brennevin. Samlaget ble lagt ned i 1896 etter en lokal folkeavstemning.

Motstand

Arendals samlag for brændevinshandel ble besluttet opprettet av Arendal kommunestyre 19. mars 1875. Det var sterk motstand mot opprettelse av samlaget fra avholdsbevegelsen. I forkant av kommunestyrevedtaket hadde avholdsfolket holdt møte der 200 personer hadde stemt mot opprettelse av samlaget. Kun to hadde stemt for.
På 1890-tallet kom det til nye konfrontasjoner mellom tilhengere og motstandere av brennevinssamlag. Ifølge brennevinsloven av 1894 var det innbyggerne selv gjennom lokale folkeavstemninger, som kunne avgjøre om skjenking og detaljsalg av brennevin skulle være tillatt. Alle hjemmehørende i byen over 25 år kunne avgi stemme. Loven gav også rett til kvinner rett til å stemme. Det var første gang kvinner kunne stemme ved valg i Norge.
14. oktober 1895 ble det holdt avstemning i Arendal. Resultatet gav et klart flertall til samlagsmotstanderne. Arendals samlag for brændevinshandel ble lagt ned på året etter.

Arkivet

Arkivet etter Arendals samlag for brændevinshandel befinner seg ved Kuben i Arendal. Arkivet inneholder blant annet forhandlingsprotokoll, kopibok, regnskapsjournaler, salgsbøker, kontrabøker, lagerprotokoller, flaskekontobøker, korrespondanse, kontrakter, instrukser, prislister, lønningslister og lagerbeholdning.
The Commish

Handling

Tony Scali er politisjef i en amerikansk småby og anvender seg heller av sin rolige personlighet, humor og sin intelligens enn av sitt tjenestevåpen for å bekjempe kriminaliteten i byen.
Kongepokalvinnere i svømmesport (kvinner)

H.M. Kongens Pokal (Kongepokalen) tildeles beste mannlige og kvinnelige utøver under hovedmesterskapet i svømmesport. Samme utøver kan motta prisen flere ganger.
Kailasha

Religiøs betydning

Kailasha var et hellig fjell allerede for mer enn to tusen år siden.
Ifølge beskrivelsen i Puranaene er Kailashas fire sider laget av krystall, rubin, gull og lapis lazuli. Det er verdens senter og grunnvoll, og er lokalisert i hjertet av seks fjellkjeder som symboliserer en lotus. Fra fjellet strømmer fire elver som flyter til verdens fire hjørner, og deler verden i fire regioner.
Kailasha anses som det helligste fjellet i verden. For hinduistene er Kailasha bolig for guden Shiva, og den nærliggende sjøen Manasarovar er sjelen til Brahma. Jain-tilhengerne kaller fjellet Ashtapada, og mener at religionens grunnlegger, Rishabhanatha oppnådde sjelelig frigjøring (moksha) her. Tibetanske buddhister tror fjellet er hjem for Buddha Demchok (også kjent som Demchog eller Chakrasamvara), som representerer indre fred. De tror også at det var på dette fjellet at buddhismen fortrengte bön-religionen. Tilhengerne av Tibets pre-buddhistiske bön-religion anser fjellet som Tibets sjel.

Pilegrimsreisene

Pilegrimer til Kailasha viser sin ærbødighet for fjellet ved å vandre rundt det. Ruten rundt fjellet og hvilken vei man skal gå, varierer mellom trosretningene. Hinduistene og buddhistene går med klokka, de som hører til jain og bön går mot klokka.  Den 52 kilometer krevende Kailasha-koraen rundt fjellet starter i 4 600 meters høyde og inkluderer et pass som er 5 600 meter høyt. Hvert år kommer pilegrimer fra India, Nepal, Bhutan og Tibet for å gå runden. 
Det sies at en vandretur rundt fjellet vil vaske vekk syndene i det nåværende livet. 108 runder vil ta bort alle synder fra tidligere liv, og løse personen fra gjenfødelse.
Ingen pilegrimer klatrer til toppen av fjellet. I alle fire religioner vil det anses som helligbrøde å sette sin fot på fjellsidene eller toppen.
Mikhail Alperin

Karriere

Alperin, hvis far var professor og forfatter og hvis mor var musikkbarnehageansatt, begynte å spille piano da han var fem år gammel med moren som lærer. Han hadde sin oppvekst i Bessarabia, men flyttet hundre kilometer fra hjembyen da han var fjorten år gammel for å studere musikk. Derfra ble han kastet ut, så han reiste til Moldova, der han gikk på musikkskole. Han tok klassisk utdanning frem til 1976, da han etablerte sine først jazz-orkestre, blant annet den første moldovske kvartett (med Simon Shirman). Han flyttet til Moskva i 1983 og spilte blant annet i jazzrockbandet Arsenal. I 1990 etablerte han Moscow Art Trio sammen med Arkady Shilkloper (horn) og Sergei Starostin (sang). Alperins musikalske uttrykk bygget blant annet på folkemusikk.
Han besøkte Norge for første gang, i forbindelse med Vossa Jazz, i 1989, og flyttet til Oslo i 1993, der han virket som professor ved Norges musikkhøgskole og veiledet blant andre Helge Lien og Morten Qvenild.
Leddormer

Systematikk

Inndelingen av leddormene er fremdeles beheftet med en del usikkerheter. Morfologisk er det tre distinkte grupper som tradisjonelt regnes som klasser, men slektskapet mellom og innenfor disse gruppen er fortsatt under kartlegging.
Den internasjonale Ibsenprisen

Den internasjonale Ibsenprisen er en pris opprettet av Den norske staten, for å hedre enkeltpersoner, organisasjoner eller institusjoner som har tilført verdensdramatikken eller teatret nye kunstneriske dimensjoner. Vinneren kunngjøres på Ibsens fødselsdag 20. mars.

Tidligere priser

Ved åpningen av Ibsenåret 2006, den 15. januar, delte sekretariatet Ibsenåret AS, under ledelse av regissør Bentein Baardson, ut Ibsen Centennial Awards til en rekke internasjonalt kjente skuespillerinner, som alle hadde gjort seg bemerket for sine Ibsentolkninger. Det ble i løpet av året ble det utgitt flere slike priser, i det både Ibsenårets styreformann og tidligere kulturminister Lars Roar Langslet og utenriksminister Jonas Gahr Støre mottok hver sin Ibsen Centennial Awards under en seremoni på Ibsenmuseet i Oslo. 
Den egyptiske presidenten Hosni Mubaraks kone Suzanne Mubarak mottok også i 2006 The Ibsen Centennial Commemoration Award, utdelt fra dronning Sonja.

Dagens pris

Norske Dramatikeres Forbund foreslo å legge å legge prisutdelingen til Skien, noe som i samarbeid med Skien kommune fikk politisk gjennomslag sentralt.
Prisen er på 2,5 millioner kroner og ble for første gang delt ut i 2008 til Peter Brook. I 2009 fikk Ariane Mnouchkine prisen, før Jon Fosse mottok den i 2010. Fra 2011 deles prisen ut annethvert år. I 2012 mottok Heiner Goebbels prisen. Den østerrikske forfatteren Peter Handke mottok prisen i 2014. Nominasjonen av Handke vakte stor debatt på grunn av hans politiske ståsted, og bånd til den serbiske krigsforbryteren Slobodan Milošević.

Arrangementet

Tildelingen skjedde de første årene årlig ved et arrangement på Nationaltheatret, og primært, dersom det lot seg gjøre, i forbindelse med Ibsenfestivalen som teateret arrangerer annet hvert år. Juryledens leder var de første årene Liv Ullmann, fra 2011 Per Boye Hansen.
Peter Handke mottok prisen 21. september 2014 på Nationaltheatret under Ibsenfestivalen. Vinneren deltar så på Den internasjonale Ibsenkonferansen i Skien.
Bombysinpapir

Bombysinpapir (carta bombycina) var en type papir som i middelalderen ble eksportert fra Midtøsten til Europa. Det bestod for det meste av bomull, iblandet noe silke.
Bombysinpapir avløste i middelalderen papyrus som finere skrivemateriale, først ved keiserhoffet i Byzans, og så i Midtøsten. Denne finere type papir var mykt og det knitret nesten ikke. Det var særlig benyttet for skriving av offisielle urkunder.
Pumpelemmaet for regulære språk

I teorien om formelle språk beskriver pumpelemmaet for regulære språk en fundamental egenskap for alle regulære språk. Uformelt sier den at alle regulære strenger kan bli pumpet bare de er lange nok. Det betyr altså at en midtseksjon av ordet blir repetert et vilkårlig antall ganger. Teorien kan også generaliseres ytterligere til å omfatte kontekstfrie språk.
Spesifikt sier pumpelemmaet at det for et hvert regulært språk finnes ei pumpelengde p som er konstant som er sånn at ethvert ord i språket w med lengde som er minst p langt kan inndeles i tre substrenger, . y kan ikke være tomt. Pumpeprosessen er å la y repetere et vilkårlig antall ganger. Lengden av x konkatenert med y må være minst p langt. Endelige språk oppfyller pumpelemmaet ved å ha p til å være den maksimale strenglengda i språket pluss én.

Bruksområder

Pumpelemmaet blir ofte brukt for å bevise at et språk ikke kan være regulært ved å gjøre et motsigelsesbevis. Pumpelemmaet kan ikke brukes til å bevise at et språk er regulært, det kan bare brukes til å bevise at et språk ikke er regulært.
Henrettelsesskuret

Henrettelsesskuret på Christianshavn (også kalt «skyteskuret»)var det ene av de to steder hvor dødsdommene i det danske rettsoppgjøret etter okkupasjonen ble fullbyrdet i 1946–50. Det andre henrettelsesstedet var i Undallslund plantasje ved Viborg.
Henrettelsesskuret var et arkitekttegnet breddehus med betonggulv oppført i en av de fjernere deler av Holmen, på 2. Redan av Enveloppen ved Margretheholm. Originaltegningen, som finnes i Rigsarkivet, er benevnt «Pistolskydeplads. Skur til Skiver» (det vil si skyteskiver) men stedet var kun oppført til henrettelsene.
Betonggulvet med avløpsrist kan stadig ses. Enveloppen er en del av Fristaden Christiania (Bådsmandsstrædes kaserne) under navnet Dyssen, og det historiske kruttmagasinet på 2. Redan kalles Aircondition. Betongfundamentet ligger for enden av bygningens vinkel, like på den østlige siden av stien. Et treskur, som er basert på samme tegninger, men oppført i 1980, står ved bygningen «Den kosmiske blomst» på Syddyssen, som er det historiske kruttmagasinet på 5. Redan.
29 dødsdømte ble henrettet ved skytning her. Den seneste var Ib Birkedal Hansen den 20. juli 1950 kl. 01.00, som også var den siste som ble henrettet i Danmark. 17 andre ble henrettet i Undallslund.
Stedet er ca. 1,5 kilometer nord for Københavns siste offisielle skarprettersted på Amager Fælled, som var i bruk fra 1806 til 1845. Det lå ved den Svenske Skanse, som veinavnet Ved Skansen i dag vitner om.
Pelle på flyttefot

Pelle på flyttefot er et musikkalbum med Åge Magnussen og Pelle Politibil, utgitt i 1997.
Sitar

Sitar er et tradisjonelt indisk musikkinstrument som har vært i bruk siden middelalderen, en indisk langhalset lutt.
Instrumentet ble berømt i Vesten da The Beatles ved George Harrison brukte instrumentet på flere sanger, blant andre Norwegian Wood (This Bird Has Flown) og særlig Within You Without You, som ble spilt inn med indiske musikere. En av de mest kjente sitarspillere er Ravi Shankar, en venn av Harrison som også gav Harrison opplæring i å spille instrumentet.

Etymologi

Ordet «sitar» kan være opprinnelig avledet fra sanskritordene saptatantri veena («veena med sju strenger»), men som senere ble kalt for saat taar ved at saat er nummeret «sju» i hinduenes nummersystem og taar står for «metallakkord», noe som til sist ble til sitar.
En annen forklaring kan være persiske seh + tar som bokstavelig betyr «tre strenger». På gammelpersisk var sammensetningen thri, «tre» + tar, «streng», fra det indoeuropeiske rotordet *ten-, «å strekke». Sistnevnte forklaring er foretrukket av Språkrådets ordliste.
Et tilsvarende instrument benyttes i dagens Afghanistan og dets opprinnelige persiske navn er også i bruk. Begge instrumentene er mest sannsynlig avledet fra kurdiske tembûr, som er et langt lutt-lignende instrument, men uten et gresskarformet resonanskammer. Både tembûr og sehtar ble brukt i Persia før landet ble islamsk, men blir fortsatt brukt i dagens Iran. En annen innflytelse kan være et eldre indisk instrument som ble kalt for rudra veena som minner om sitaren i en del viktige aspekter, spesielt for dens bruk av gresskarlignende resonanskamre.
Yoshitaka Kageyama

Karriere

Yoshitaka Kageyama startet sin profesjonelle karriere i Toho Titanium. Han har også spilt for Ventforet Kofu og Sagawa Printing.
Paradystus

Utseende

Middelsstore, slanke, mer eller mindre rødlige trebukker. Oversiden er kraftig punktert. Kroppen er litt avsmalnende bakover, pronotum uten tenner på sidene.

Levevis

Larvene lever vanligvis i stammene på storvokste urter.

Utbredelse

Slekten er utbredt i Sørøst-Asia (Sri Lanka, Vest-Malaysia, Sumatra og Borneo).
Enare

Geografi

Den fiskerike Enaresjøen, som er Lapplands største innsjø, ligger i kommunen. Elvene Ivalojoki og Lemmenjoki munner ut i innsjøen, som har utløp gjennom Pasvikelva (finsk: Paatsjoki. Nord i kommunen renner Neidenelva (finsk: Näätämöjoki) inn i Norge. Urho Kekkonen nasjonalpark og Lemmenjoki nasjonalpark ligger begge i kommunen, likeså Vätsäri ødemarksområde. Store skogs- og villmarksområder, skogbruk og reindrift er viktige næringer. Turisme er blitt en viktig næring, spesielt knytta til vintersportsstedet Saariselkä. 
E75 går gjennom kommunen. Ivalo lufthavn har daglige ruteflygninger til Helsingfors.

Samisk språk og kultur

Urbefolkningen i Enare er samisk, og kommunen har fire offisielle språk: finsk, nordsamisk, enaresamisk og skoltesamisk. Bare 5,8 %  av befolkningen er samisktalende, men nesten 30 % regner seg som samer. UNESCO klassifiserer enaresamisk og skoltesamisk som alvorlig utrydningstruede språk fordi de stort sett bare tales av eldre mennesker. Bygda Sevettijärvi er et senter for skoltesamisk språk og kultur
Det finske sametinget har sete i Enare; her ligger også det samiske museet Siida.

Historie

Kommunen fikk vegforbindelse i 1929 da Ishavsvegen fra Sodankylä til Petsamo ble bygget.